b"\n_START_ARTICLE_\nEmbargament d'armes\n_START_SECTION_\nArgentina\n_START_PARAGRAPH_\nEl president dels Estats Units, Jimmy Carter va aplicar l'embargament contra la Junta Militar d'Argentina l'any 1976 a causa de la guerra bruta. Aix\xc3\xb2 va ser acompanyat pel Regne Unit despr\xc3\xa9s de la de la Guerra de les Malvines l'any 1982. La prohibici\xc3\xb3 es va aixecar en la d\xc3\xa8cada de l'any 1990 quan Argentina va ser nomenada Aliat important fora de l'OTAN. Durant el transcurs d'aquests anys les Forces Armades d'Argentina van traslladar la compra de subministraments d'armes a pa\xc3\xafsos d'Europa occidental i Israel.\n_START_SECTION_\nIndon\xc3\xa8sia\n_START_PARAGRAPH_\nEl govern dels Estats Units va imposar un embargament d'armes contra Indon\xc3\xa8sia el 1999 a causa de violacions de drets humans a Timor Oriental. L'embargament es va aixecar el 2005.\n_START_SECTION_\nIran\n_START_PARAGRAPH_\nEls Estats Units van imposar sancions econ\xc3\xb2miques contra l'Iran despr\xc3\xa9s de la Revoluci\xc3\xb3 Iraniana de 1979. No obstant aix\xc3\xb2, per assegurar l'alliberament dels ostatges estatunidencs, diversos funcionaris de l' Administraci\xc3\xb3 Reagan van facilitar secretament la venda d'armes a Iran en la d\xc3\xa8cada de 1980, en un esc\xc3\xa0ndol anomenat afer Iran-Contra. El 1995, els Estats Units van ampliar les sancions per incloure les empreses que tractaven amb el govern irani\xc3\xa0._NEWLINE_Al mar\xc3\xa7 de 2007 la Resoluci\xc3\xb3 1747 va estr\xc3\xa8nyer les sancions imposades a l'Iran en relaci\xc3\xb3 amb el programa nuclear irani\xc3\xa0. Les sancions de les Nacions Unides van ser aixecades el 16 de gener de 2016.\n_START_SECTION_\nRep\xc3\xbablica Popular de la Xina\n_START_PARAGRAPH_\nEls Estats Units i la Uni\xc3\xb3 Europea van deixar d'exportar armes a la Rep\xc3\xbablica Popular Xina despr\xc3\xa9s de 1989, a causa de la reacci\xc3\xb3 pel Partit Comunista Xin\xc3\xa8s per les protestes als voltants de la Pla\xc3\xa7a de Tiananmen. En 2004-05, hi va haver un cert debat a la Uni\xc3\xb3 Europea sobre si aixecar l'embargament.\n_START_SECTION_\nSud-\xc3\xa0frica\n_START_PARAGRAPH_\nL'embargament d'armes a Sud-\xc3\xa0frica a partir de l'any 1977 es va estendre a productes de doble \xc3\xbas. L'embargament va ser aixecat per la Resoluci\xc3\xb3 919 l'any 1994."